แบงก์อิสลามทุ่ม560ล้านซื้อนวลิสซิ่ง49%
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

โพสต์ทูเดย์ — ธนาคารอิสลามฯ ยื่นเสนอซื้อหลักทรัพย์บริษัท นวลิสซิ่ง ราคา 1.20 บาทต่อหุ้น เป็นเงิน 560 ล้านบาท 
รายงานข่าวจากธนาคารอิสลามแห่งประเทศไทย แจ้งว่า ธนาคารได้ยื่นคำเสนอซื้อหลักทรัพย์บริษัท นวลิสซิ่ง เมื่อวันที่ 4 ส.ค. 2553 ในสัดส่วน 49% ของจำนวนหุ้นที่จำหน่ายแล้ว คิดเป็นเงินลงทุน 560 ล้านบาท ซึ่งธนาคารจะทำคำนำเสนอซื้อหุ้นบางส่วน (Partial Tender Offer) จำนวน 265.50 ล้านหุ้น ในราคาหุ้นละ 1.20 บาท 
ขณะที่บริษัท นวลิสซิ่ง จะเพิ่มทุนจดทะเบียนจาก 750 ล้านบาท เป็น 950 ล้านบาท โดยการออกหุ้นใหม่จำนวน 200 ล้านหุ้น ขายแบบเฉพาะเจาะจง (Private Placement) ให้แก่ธนาคารในราคาหุ้นละ 1.20 บาท ซึ่งจะทำให้ธนาคารกลายเป็นผู้ถือหุ้นรายใหญ่ และบริษัท นวลิสซิ่ง เปลี่ยนเป็นบริษัทที่ดำเนินธุรกิจเช่าซื้อตามหลักศาสนาอิสลาม หรืออิสลาม ไฮร์ เพอร์เชส (Islam Hire Purchase) รายแรกและรายเดียวในประเทศไทย และทำให้ธนาคารมีช่องทางการบริการเพิ่มอีก 400 แห่งทั่วประเทศ ซึ่งถือเป็นการขยายไลน์ธุรกิจของธนาคารสู่ธุรกิจเช่าซื้อมากขึ้น 
สำหรับการยื่นคำเสนอซื้อหุ้นครั้งนี้ จะมีบริษัทหลักทรัพย์ (บล.) ฟินันซ่า เป็นผู้จัดเตรียมคำเสนอซื้อ และ บล.ฟินันเซีย ไซรัส เป็นตัวแทนในการรับซื้อหลักทรัพย์ วันที่ 6 ส.ค.13 ก.ย. 2553
ปัจจุบันบริษัท นวลิสซิ่ง ทุนจดทะเบียนเรียกชำระแล้ว 750 ล้านบาท แบ่งเป็นหุ้นสามัญจำนวน 750 ล้านหุ้น มูลค่าที่ตราไว้หุ้นละ 1 บาท
ขณะที่รายได้ของบริษัทในปี 2552 รวม 241.72 ล้านบาท ลดลงจากปี 2551 ที่มีรายได้ 286 ล้านบาท โดยสัดส่วนสินเชื่อเช้าซื้อมาจากรถยนต์ส่วนบุคคลและรถยนต์เพื่อการพาณิชย์ 37.29% และ 62.71%สำหรับลุกค้าที่สนใจใช้บริการธุรกรรมทางการเงินของธนาคาร ทั้งด้านเงินฝาก และสินเชื่อ สอบถามข้อมูลได้ที่ โทร.026506999 หรือ สาขาของธนาคารทั่วประเทศ